Δημογραφία και οικονομία στα Κύθηρα της οθωμανικής περιόδου (1715-1718)
Creators: name: Γαστεράτος, Σπύρος Νικολάου
Publisher: name: Aristotle University of Thessaloniki
Year: 2020
Subjects: subject: Οθωμανικά Κύθηρα
subject: Δημογραφία
subject: Οικονομία
subject: Ottoman Kythera
subject: Demography
subject: FOS: Sociology
subject: Economy

description: Η παρούσα εργασία βασίζεται στην οθωμανική απογραφή που διενήργησαν οι Οθωμανοί στα νέο-κατακτημένα Κύθηρα το 1715. Οι δύο αναλυτικοί άξονες είναι η δημογραφία και η οικονομία του νησιού, όπως αναδεικνύονται από την απογραφή. Όσον αφορά τη δημογραφία, τα δεδομένα του καταστίχου χρησιμοποιούνται για την εξαγωγή συμπερασμάτων σχετικά με τον συνολικό πληθυσμό και το οικιστικό δίκτυο του νησιού το 1715. Η ύπαρξη οικογενειακών σχέσεων μεταξύ των καταγεγραμμένων Κυθηρίων, καθώς και η επαγγελματική, θρησκευτική και κοινωνική τους ένταξη αποτελούν τμήμα της ανάλυσης. Από την άλλη, η οικονομία του νησιού, περιορισμένη σχεδόν αποκλειστικά στην αγροτική έκφανσή της, αναλύεται υπό το πρίσμα των ποικίλων δημοσιονομικών καταναγκασμών που επέβαλαν οι Οθωμανοί και αναγράφονται στο κατάστιχο. Στη συνέχεια, εξετάζεται κατά πόσο το κάθε καταγεγραμμένο αγροτικό προϊόν συνέβαλε στην επιβίωση του κυθηραϊκού νοικοκυριού, δεδομένου του αυτοκαναταλωτικού χαρακτήρα των προβιομηχανικών κοινωνιών. Η ανάλυση αυτή θα αναδείξει κατά πόσο η δεδομένη παραγωγή αρκούσε να καλύψει τις βιοτικές ανάγκες των νησιωτών, ή υπήρχαν και άλλες οικονομικές δραστηριότητες οι οποίες διέφευγαν των οθωμανικών δημοσιονομικών συμφερόντων και έλειπαν, επομένως, από το κατάστιχο. Μέσα από την εξέταση της δημογραφίας και της οικονομίας των Κυθήρων με βάση την οθωμανική απογραφή, θα επιχειρηθεί να ανιχνευθεί εάν η αλλαγή του πολιτικού καθεστώτος το 1715 ήλθε σε ρήξη με την προτεραία κατάσταση. Πέραν της οθωμανικής απογραφής, επικουρικό ρόλο στην ανάλυση διαδραματίζουν πηγές της βενετικής περιόδου, ενώ άλλες περιπτώσεις από τον νησιωτικό κόσμο του Αιγαίου χρησιμοποιούνται συγκριτικά.
description: The present thesis is based on the Ottoman cadastral survey on newly conquered Kythera in 1715. Specifically, the aim is to delineate the demography and the economy of Kythera through the cadastral survey’s data. In respect of demography, information about Kythera’s total population and settlement network in 1715 are given. Besides, the family status and the professional, religious and social affiliation of the recorded Kythereans is analyzed. The island’s economy, confined almost exclusively in the agricultural section, is examined through the recorded taxes imposed by the Sublime Porte to Kythera. Each agricultural product is remarked and analyzed separately. Τhis analysis will outline whether the recorded production was sufficient for the Kytherean households’ subsistence, given the pre-industrial societies’ self-consuming character; otherwise, the islanders came through economic activities not recorded in the survey, as were outside the Ottoman fiscal interests. By extension, the examination of Kythera’s demography and economy tries to show whether the arrival of the Ottomans in the island consisted a continuity or a rupture with the pre 1715 status quo. Except the Ottoman survey, Venetian sources have a supportive role in the analysis, whereas other cases from the insular world of Aegean are used in a comparative framework.